A 2004-es OFC-nemzetek kupája, amely Óceánia számára a 2006-os labdarúgó-VB selejtezőjét is jelentette, meglepetést hozott: Salamon-szigetek, Új-Zéland ellenében, váratlanul bejutott a döntőbe, ahol Ausztrália volt az ellenfele. Ausztrália könnyedén győzött, Honiarában 5–1-re , míg Sydney-ben 6–0-ra verte a Salamon-szigetek együttesét. A két csapat még egyszer találkozott a világbajnoki selejtező rájátszásában, 2005 szeptemberében a CONMEBOL képviselőjével való mérkőzés joga volt a tét. Ausztrália összesítésben 9–1-re győzött (otthon 7–0, míg idegenben 2–1 volt az eredmény), és továbbjutott a VB Óceánia-Dél-Amerika válogatóra, amelyet Uruguay ellen tizenegyesekkel megnyert és jogot szerzett a VB-n való részvételre.